cyanic-selkie/wikianc huggingface dataset:
Ambulancier
Befäegungen
En Ambulancier ass u sech en Transportspezialist fir blesséiert oder krank Persounen. Seng Kompetenze si grondsätzlech all Moossnamen, ofgesi vu sougenannten Actes Medicales, zu deenen all Medikamentenofgab oder Kierperverletzung zielt. Dat heescht, et ass een net berechtegt, Medikamenter ze ginn, Perfusiounen ze setzen an änleches. Allerdéngs huet en d'Méiglechkeet, eng Sauerstofftherapie ze maachen, well duerch déi d'Geforen nëmmen ënner ondenkbaren Zoustänn real sinn. D'Aufgabe sinn also d'Iwwerwachung, den Transport, d'Betreiung sou wéi einfach liewensrettend Moossname wéi Verbänn uleeën, Beootmung, Häerzdrockmassage, Ofsaugen an Immobilisatioun.
975 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
Pit Nicolas
De Pierre "Pit" Nicolas, gebuer de 17. Abrëll 1939 zu Lëtzebuerg, ass e lëtzebuergeschen Aulebäcker a Sculpteur. Vu Beruff war hie vun 1969 bis 1994 Konschtprofesser am Kolléisch an tëscht 1969 an 1999 am Institut supérieur d'études et de recherches pédagogiques zu Walfer.
975 v. Chr.
Dës Säit befaasst sech mam Joer 975 v. Chr.
Pit Nicolas
Vun 1965 bis 1998 hat de Kënschtler en Atelier zu Capellen an zu Bilschdref, vun 1998 un een zu Capellen an um Fridbësch.
De Kënschtler selwer klasséiert säi Konschtstil an de Minimalismus.
Hien ass zanter 1997 Member vun der "Académie Internationale de la Céramique", déi hire Sëtz zu Genf huet.
De Pit Nicolas an d'Éislek
<blockquote cite="http://www.islekerart.org"> "Meng Bezéiung zum Éislek ass villsäiteg:Ech hu mäin Atelier hei, ech verbréngen also e groussen Deel vu mengem Liewen hei uewen. Ech hunn awer och hei uewe Frënn mat deenen ech zesumme sinn an och zesumme schaffen. Net fir d'lescht hunn ech ee staarke Bezuch zu dësem Land, senger Landschaft a senge Leit (Jacoby & Hoffmann 1995)."
Henri Klees
Vu Beruff war den Henri Klees Schoulmeeschter. Hie war President vun der Linguistik-Sektioun vum Institut grand-ducal.
A senge Fuerschungsaarbechten huet hie sech ë. a. mat ethnologeschen, soziologeschen a sozialgeschichtlechen Theemen auserneegesat, weiderhi mat Lokalgeschicht, sou wéi och lëtzebuergesche Familljen-, Flouer-, Déieren- a Planzennimm.
977 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
982 v. Chr. | 981 v. Chr. | 980 v. Chr. | 979 v. Chr. | 978 v. Chr. | 977 v. Chr. | 976 v. Chr. | 975 v. Chr. | 974 v. Chr. | 973 v. Chr. | 972 v. Chr.
Dës Säit befaasst sech mam Joer 977 v. Chr.
Grus (Stärebild)
De Krukert (laténgesch: Grus) ass e Stärebild um südleche Stärenhimmel.
Beschreiwung
De Krukert huet ongeféier d'Form vun engem ëmgekéierten Y. Zwéi vu senge Stären, den α an den β Gruis, sinn opfälleg hell an hunn en däitleche Faarfkontrast. Den α Gruis liicht bloelzeg-wäiss, an de β Gruis liicht orange.
Am Hierscht ass vum Stärebild Krukert an eiser Géigend héchstens den nërdlechen Deel mam Stär γ Gruis ze gesinn. Komplett gesäit een d'Stärebild eréischt südlech vum 35. Breetegrad.
Geschicht
Fréier goufen d'Stären zum Stärebild Pisces Austrinus gezielt.
Enn vum 16. Joerhonnert hunn déi hollännesch Séifuerer an Entdecker Pieter Dirkszoon Keyser a Frederik de Houtman d'Stären als eegestännegt Stärebild beschriwwen, Den Reygher („de Reier“) oder Kranich. De Petrus Plancius an de Jodocus Hondius hu se 1598 resp. 1600 Phoenicopterus („Phönix“) genannt. De Johannes Bayer huet d'Stärebild dann ënner der aktueller Bezeechnung a senger Stärekaart vu 1603 iwwerholl.
Stären
Den α Gruis, den hellste Stär am Krukert, ass 101 Liichtjoer vun eis ewech. Den Numm Al Nair huet en arabeschen Urspronk a bedeit „deen Hellen“.
Den γ Gruis ass 203 Liichtjoer vun eiser Äerd ewech. Et ass e Stär, dee blo liicht, mat der Spektralklass B8. Den arabeschen Numm Al Dhanab bedeit „Schwanz“.
Duebelstären
Déi ongeféier gläich hell Stären δ1 an δ2  Gruis gesi sech mat bloussem A, wéi een Duebelstäresystem un, well si nëmme 16,1 Bouminutten ausernee stinn. Et handelt sech awer nëmmen ëm een „opteschen Duebelstär“, deem seng Stäre vun der Äerd ausgesinn an enger Richtung leien. A Wierklechkeet leien d'Stären 150 a 450 Liichtjoer vun eis ewech.
NGC-Objeten
Am nordëstlechen Deel vum Krukert sinn e puer Galaxien.
Canton de Saint-Paul-3
De Canton de Saint-Paul-3 ass eng franséisch administrativ Andeelung am Arrondissement Saint-Paul, an dem Departement La Réunion.
978 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
Dës Säit befaasst sech mam Joer 978 v. Chr.
Waasserstoff
Waasserstoff ass e cheemescht Element mat dem Symbol H (fir hydrogenium, „Waasserproduzent“ op Latäin) an der Uerdnungszuel 1 am Periodesystem vun den Elementer. Seng relativ Atommass ass 1,00794.
Et ass vun allen Elementer dat mat der niddregster Atommass. Waasserstoff besteet nëmmen aus engem Kär mat engem Proton an engem Elektron dee ronderëm de Kär dréint. Et ass dat heefegst Element am Universum (93 % vun der Mass vun allen Atomen). Stären (an domat och d'Sonn) bestinn haaptsächlech aus Waasserstoff. All anert Element ass am Laf vun der Zäit aus Waasserstoff gebilt ginn.
Ënner de Bedéngunge wéi se normalerweis op der Äerd virkommen, kënnt net dësen atomare Waasserstoff vir, mä seng dimeriséiert Form, de molekulare Waasserstoff H2, wat e Gas ouni Faarf a Geroch ass.
Bei bestëmmte cheemesche Reaktiounen entsteet Waasserstoff fir kuerz Zäit atomar als H, och naszéierende Waasserstoff genannt. E reagéiert an dëser Form besonnesch staark mat aneren Elementer oder Verbindungen.
Virkommen
An 100 Millioune Liter Loft si 5 Liter Waasserstoff. Der Äerd hir Unzéiungskraaft geet net duer fir de Waasserstoff zeréckzehalen, nëmmen op Planéite wei Saturn a Jupiter geet d'Gravitatiounskraaft duer. De Waasserstoff fënnt een haaptsächlech a gebonnener Form erëm wei am Waasser.
Hierstellung
Dem Cavendish seng Method bei där een op en onedelt Metall eng verdënnt Saier schëtt gëtt nach haut an de Laboratoire benotzt fir Waasserstoff hierzestellen.
Gela
Gela ass eng italieenesch Stad an der Provënz Caltanissetta op Sizilien. Et ass déi sechstgréisst Stad an der Regioun Sizilien.
Et ass eng Hafestad an den Zentrum vun der italieenescher Pëtrolsraffinerie.
Reffroy
Reffroy ass eng franséisch Gemeng an der Meuse an der Regioun Grand Est.
Cariñena (DO)
Cariñena ass eng vun de véier Wäibauregiounen an Aragonien a Spuenien déi eng Denominación de origen (DO) hunn. Si läit an der Provënz Saragossa südwestlech vun der Haaptstad vun der Provënz. Den Zentrum ass d'Uertschaft Cariñena.
D' gouf fir d'lescht reglemetéiert duerch e Ministerialreglement vun 2002.
Cariñena ass eng vun den eelsten Appelatioune vu Spuenien. Si huet enger Riefzort hiren Numm ginn Cariñena, déi a Frankräich Carignan genannt gëtt, obschonn déi Zort nëmmen 1,5 % vun der Produktioun an där Appellatioun ausmécht.
D'Wéngerte stinn op enger Héicht tëscht 400 an 800 Meter, op verschiddene Biedem, an d'Klima ass kontinental.
D'Wäiner aus där Géigend si meeschtens jonk rout Wäiner, et gëtt awer och Wäisser a Rosé. E klengen Deel gëtt gebraucht fir Cavawäiner ze maachen.
Irland
Irland (Iresch: Éire), och bekannt als Republik Irland (Poblacht na hÉireann), ass en europäesche Staat. E läit op der Insel Irland, am Atlantik, westlech vu Groussbritannien.
Geographie
Irland ass eng gréng Fielsinsel an dofir wuessen do net vill Beem a Bësch. Irland ass haaptsächlech vun Hecken, Gestrëpp an aneren niddrege Planze bewues, déi net vill Nierstoffer brauchen. Laanscht d'Südküst - wou de Golfstrom laanscht kënnt - wuesse kleng Palmen a verschidden aner verkrëppelt tropesch Planzen. An där Regioun sti mat déi meescht Beem, mä si wuesse kaum iwwer Maansgréisst eraus.
Op der Insel gëtt et vill Séien. Dee bekanntsten ass de Lough Neagh. De Floss Shannon ass mat 370 Kilometer dee längste Floss an Irland. Hien entspréngt am Norden tëscht den Uertschafte Belleek a Kesch aus dem Lough Erne (Erneséi) an e fléisst zu Limerick (Grofschaft Munster) an den Atlantik. Tëscht der Quell an der Mëndung leeft en duerch e sëllege kleng an e puer grouss Séien, ë. a. de Lough Ree an de Lough Derg.
Politik
Zu de gréisste politsche Parteien an Irland zielen: Fine Gael, Fianna Fáil, Sinn Féin, Socialist Party, People Before Profit Alliance, Anti-Austerity Alliance, Labour Party, Social Democrats, Workers and Unemployed Action Group a Green Party.
Administrativ Ënnerdeelungen
Provënzen:
Countien:
Ekonomie
D'iresch Wirtschaft huet sech zënter den 1980er vun enger haaptsächlech landwirtschaftlecher Ekonomie zu enger moderner Ekonomie entwéckelt, déi op héich technologesch Industrien an Zerwisser spezialiséiert ass. Mat deemools 11 anere Staaten huet Irland 2002 den Euro als offiziell Wärung agefouert. D'Land ass stark vun Auslänneschen Direktinvestitiounen ofhängeg an huet wéinst senger gutt forméierten Aarbechtskräft an niddrege Steieren op Entreprisë kënnen e puer multinational Gesellschaften unzéien.
Entreprise wéi Intel hunn an Irland an de spéiden 1980er investéiert; spéider sinn nach Microsoft a Google derbäikomm. Irland läit op Plaz 8 (2016) vun de wirtschaftlech fräiste Länner op der Welt vum (dem Index of Economic Freedom no).
2015 hat Irland no Lëtzebuerg den zweethéchste PIB pro Awunner an der EU (49.300 Euro per capita).
Relioun
D'Réimesch-Kathoulesch Kierch ass mat 91,6 % vertrueden, d'Church of Ireland mat 2,5 %, aner Glawensrichtunge kommen op 5,9 % (1998).
Berneau
Berneau op Wallounesch Biernauw ass eng Sektioun vun der belscher Gemeng Dalhem, an der Provënz Léck, a Wallounien.
Bis zur belscher Gemengereform vun 1977 war Berneau eng eegestänneg Gemeng.
Geographie
Berneau läit am Dall vun der Berwinne op enger Héicht vu 85 Meter. D'Uertschaft ass un de Verkéier ugeschloss iwwer d'Nationalstroossen N608 an N627, an iwwer e Wee deen op Fouron-le-Comte féiert. Duerch d'Uertschaft leeft d'Infrabel-Linn 24, déi do op engem ronn 250 Meter laange Viaduc iwwer den Dall vun der Berwinne féiert.
Geschichtleches
Berneau ass an der Réimerzäit als Aarbechterduerf entstanen, well do an der Géigend ënner dem Buedem no Bläi gesicht gouf. Alles wat do derbäi aus dem Buedem ausgegruewe gouf, gouf op e Maximum exploitéiert, mat dem Leem goufe keramesch Wuere fabrizéiert, d'Steng goufe fir den Hausbau benotzt a wa se grouss a reegelméisseg genuch waren, goufe Schläifsteng a Muelsténg erausgeha. Déi néideg Liewensmëttel koume vun e puer groussen Häff déi an der Géigend vu Fouron-le-Comte, um Lieu-dit Le Pireux, zu Visé um Lieu-dit La Longue Vue, an zu Bombaye op der Plaz vun der Villa Michel stoungen.
Ongeféier vum 5. Joerhonnert un, huet Berneau zu den Onze Bans vun der Collégiale Saint-Servais vu Maastricht gehéeirt, a stoung doduerch ënner der Herrschaft vum däitsche Keeser.
Vun 1081 un gehéiert Berneau dem dem Grof vun Dalhem, a vun 1244 u kënnt Grofschaft an d'Hänn vun de Brabänner, déi sech 1288 och d'Herzogtum Limburg ënner den Nol rappen.
D'Kierch vu Berneau déi engem vun den dräi Äishellegen, dem Hl. Servais geweit ass, gëtt fir d'éischt 1297 ernimmt.
Ëm 1312 heescht d'Uertschaft Berne, duerno Bern a Bernauw, a schliisslech Berneau. D'adleg Famill de Berneau déi vun do koum huet am Laf vun der Zäit dem Prenzefürstentum Léck en ettlech Notabilitéite ëm 1337 geliwwert, an ee Member vun der Famill war 1331 Buergermeeschter vu Léck.
1396 huet d'Jeanne vu Brabant d'Herrschschaft Limburg, zu där d'Herzogtum Limburg an déi dräi Länner déi Säit der Meuse, d'Pays d'Outre-Meuse gehéiert hunn, dem Philipp dem Kéngen sengem Bouf dem Tun vu Brabant verschriwwen, deen awer eréischt no hirem Doud 1406, an de Genoss dovu koum.
979 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
984 v. Chr. | 983 v. Chr. | 982 v. Chr. | 981 v. Chr. | 980 v. Chr. | 979 v. Chr. | 978 v. Chr. | 977 v. Chr. | 976 v. Chr. | 975 v. Chr. | 974 v. Chr.
Dës Säit befaasst sech mam Joer 979 v. Chr.
Kraz (Stär)
De Kraz ass de Stär β Corvi (Beta Corvi). De Kraz huet eng visuell Magnitude vu +2,8 mag a gehéiert zu der Spektralklass G4. Seng Distanz zu eiser Äerd läit bei ronn 140 Liichtjoer (Hipparcos Datebank).
Koordinaten (Equinoxe J2000.0)
Canton de Saint-Omer-Sud
De Canton de Saint-Omer-Sud ass eng fréier franséisch administrativ Andeelung am Arrondissement Saint-Omer, am Departement Pas-de-Calais an der Regioun Hauts-de-France.
William Parsons
De '''William Parsons, 3. Earl of Rosse''' KP gebuer de 17. Juni 1800 zu York a gestuerwen den 31. Oktober 1867 op Birr-Castle, war en ireschen Astronom.
Liewen
Bis zum Doud vu sengem Papp huet hie Lord Oxmantown geheescht a gouf dunn den drëtten Earl of Rosse. Nom Privatunterrecht huet hien 1818 op der Universitéit Dublin studéiert an ass 1819 op d'Oxford gaangen. Hien ass 1821 an d'Ënnerhaus gewielt ginn (bis 1834). Schonn 1824 gouf hien an d'Royal Astronomical Society opgeholl. 1831 gouf de Rosse Lordlieutenant vum King's County an 1834 Colonel vun der Miliz. Am Februar 1845 gouf hien zum Representativpeer vun Irland gewielt. Vun 1848 bis 1854 war hie President vun der Royal Society, a vun 1862 Kanzler vun der Universitéit Dublin. Am Joer 1836 hat hien d'Mary Wilmer-Field bestuet; si hate véier Jongen.
Leeschtungen
Am Joer 1826 huet de Lord Rosse op sengem Landsëtz en Observatoire gebaut. D'Instrumenter huet en ënner senger perséinlecher Leedung fabrizéiere gelooss. 1828 huet hie seng Experienze beim Schläifen a Poléiere vum Spigel am Edinburgh Journal of Science verëffentlecht. Nodeem en 1839 e Spigelteleskop vu 36 Zoll (91 cm) Duerchmiesser fabrizéiert hat, (d'Bauweis huet där vun den Teleskope vum Wilhelm Herschel geglach), huet hie Stärekéip an Niwwelen, wéi den M27 oder den M31, observéiert. Dobäi huet e gemengt, Hiweiser op Kéip vu Stäre an den diffuse Gasmassen ze fannen. Niewebäi huet hien dem „Krabbenniwwel“ M1 säi Spëtznumm ginn. Fir d'Opléisungsverméige weider ze verbesseren an déi richteg Natur vun niwwelegen Objeten ze klären, huet hie mat engem Opwand vun 12.000 Pond Sterling e Risenteleskop gebaut, dat 1845 fäerdeg gouf. Den Haaptspigel hat 72 Zoll (1,83 m) am Duerchmiesser an hat eng Brennwäit vu 16 m. Dësen Teleskop huet sech duerch eng, fir déi deemoleg Zäit, immens héich Liichtstäerkt ausgezeechent an huet séier de Spëtznumm "Leviathan of Parsonstown" kritt. De Lord Rosse huet mat senge Mataarbechter verschidden Technike selwer entwéckelt, fir dat Instrument un d'Goen ze kréien.
Dem Rosse säin Intressi louch bei den Niwwelflecken, déi haut als Stärekéip oder Galaxien erkannt sinn. Hien huet scho wéineg Wochen nom Start mat sengem neien Teleskop bei der Galaxis "M 51" (a spéider bei 13 weideren) als Éischten d'Spiralstruktur entdeckt (kuckt d'Zeechnung).
Well de Lord Rosse – anescht wéi de Wilhelm Herschel – net un een Universum dat sech géif developpéieren, gegleeft huet, huet hien no Beweiser gesicht, datt déi niwweleg Flecken, aus deene sech, sou den Herschel, Stären entwéckelen, tatsächlech aus ville klenge Stäre bestinn. An dësem Sënn huet e behaapt, hien hätt den Orionniwwel an Eenzelstären opléise kënnen, wat beim Herschel rosen Attacke provozéiert huet. (D'Fro konnt eréischt spéider mat Hëllef vu Spektralanalyse gekläert ginn: den Orionniwwel ass als Emissiounsniwwel en echte Gasniwwel, d'Liicht vun de Galaxië kënnt awer vu Stären. Zu dësem Resultat war scho säi Jong Laurence komm, nodeem hie mat dem 36-Zoll-Teleskop 11 Niwwelspektre visuell ënnersicht hat.)
D'Iddi, d'Niwwel géifen aus Stäre bestoen, war keng Erfindung vum Lord Rosse. Schonn den John Herschel hat spekuléiert, den M51 wier e Brudder („brother system“) vun der Mëllechstrooss an hat, genee wéi de William Smyth, d'Theorie vertrueden, si wiere gigantesch Systemer aus ganz ville Stären. De Lord Rosse hat d'Hoffnung, mat sengem Risenteleskop Niwwele wéi den M51 opléisen ze kënnen. Hien huet awer mam Sichen d'Spiralstruktur erkannt an huet domat d'Diskussioun iwwer déi richteg Natur vun dëse Systemer nees frësch lancéiert.
Nieft den Niwwelflecken huet de William Parsons och d'Temperatur vun der Mounduewerfläch ënnersicht.
Seng sëlleg Fuerschungsresultater goufen ënner dem Titel "Observations of Nebulae and Clusters of Stars made with the 6-foot and 3-foot Reflectors at Birr Castle" duergestallt.
De Lord Rosse war och karitativ beschäftegt an huet versicht, d'Nout a sengem Land ofzeschwächen.
Literatur
Letters on the state of Ireland (London 1847).
Sakgaass
Eng Sakgaass ass eng Strooss, déi keen Duerchgank huet, an an där een de selwechte Wee eraus muss, wéi een erakomm ass.
D'Schëld, dat eng Sakgaass uweist, huet am lëtzebuergesche Code de la route d'Nummer E, 14 a seet am Originaltext: « Le signal E 14 indique une impasse, une voie publique qui est impraticable ou qui se termine en chemin de terre ou en voie sur laquelle la circulation est interdite par un signal d'interdiction ou de restriction ».
Uertschaften, déi duerch eng Sakgaass mam Stroossennetz verbonne sinn
{|
Arcelor
D'Arcelor war eng europäesch Gesellschaft, där hir Haaptaktivitéit d'Stolproduktioun a -veraarbechtung war. Si ass den 18. Februar 2002 aus der Fusioun vun der Aceralia (Spuenien), der Arbed (Lëtzebuerg) an der Usinor (Frankräich) entstanen.
2006 huet se mat der Mittal Steel Company zu enger neier Gesellschaft mam Numm Arcelor Mittal fusionéiert. D'Arcelor hat hire Sëtz an der Stad Lëtzebuerg.
Si war bis Oktober 2004, mat 46,6 Milliounen Tonnen, plus 5,4 Milliounen, déi aus dem Kaf am Januar 2006, vun der kanadescher Grupp Dofasco derbäikoumen, dee gréisste Stolproduzent vun der Welt (4,5 % vum Weltmaart). Zanterhier huet Mittal déi éischt Plaz. Der Arcelor hiren Ëmsaz louch 2005 bei 32,6 Milliarden Euro, den Nettogewënn bei engem Rekord vun 3,9 Milliarden Euro.
D'Arcelor hat eng 96.000 Leit a méi wéi 60 Länner beschäftegt, mat engem Effektif vu 77 % an Europa.
De Grupp hat 4 Haaptbranchen:
Canton de Saint-Paul-4
De Canton de Saint-Paul-4 ass eng fréier franséisch administrativ Andeelung am Arrondissement Saint-Paul, an dem Departement La Réunion.
Josy Linkels
De Joseph ("Josy") Linkels, Pseudonym: Joli, gebuer de 24. September 1943 an der Stad Lëtzebuerg, ass e lëtzebuergesche Moler.
No der Première am Stater Jongelycée an dem Cours supérieurs huet de Josy Linkels op der Universitéit vu Stroossbuerg Naturwëssenschafte studéiert, dës Studien awer ofgebrach, well him d'Kreéieren an d'Molerei méi no louchen. Dem Professer Dr. Erwin Bruno Siegwart Rupp vun der Sektioun Bildende Künste op der Universitéit vun Heidelberg seng kreativ Lousheeten hunn dem Joli alleguer seng Konschtspëtzfënnegkeeten nach méi aktivéiert a verstäerkt. Hien huet op der Lëtzebuerger Eisebunn geschafft an a senge fräie Stonne seng artistesch, kulturell, sozial an humanistesch Aktivitéiten ausgeübt an zwar a ganz Europa an souguer driwwer eraus.
Hien ass ambidexter a schaaft all Zorte vu Molerei, Assemblagen a Collagë mat Gebrauch vun allen technesche Medien op all Genre vu Fongen an alle Gréissten. Hien ass bestuet an huet keng Kanner.
Gielercher
De belsche Kinnek Albert II. huet hie mat den Insignie vum Officier de l'Ordre de la Couronne du Royaume de Belgique a vum Officier de l'Ordre de Léopold II ausgezeechent an hien ass och vum Lëtzebuerger Staat mat den Insignie vum Chevalier de l'Ordre de la Couronne de Chêne a mat den Insignie vum Chevalier de l'Ordre de Mérite du Grand-Duché de Luxembourg geéiert ginn.
Hien huet zwéin Éierendoktertitelen: Dr rer. art. h.c. an Doctor of fine arts h.c.(honoris causa).
Hie krut déi grouss gëlle Medail vun der Courtoisie française, d'Spezialmedail vun der Académie Internationale de Lutèce/A.I.L. als laangjäregen europäeschen Delegéierten, déi grouss gëlle Medail vun der Société d'Encouragement-L'Élite de France, d'Goldmedail vun der Association académique Arts-Sciences-Lettres de France, d'gëlle Kräiz vum Mérite et dévouement français, d'Spezialmedail "CONNAITRE ET RECONNAITRE" an déi  "FRATERNITE ENTRE LES NATIONS" genannt vun der Haute Académie Littéraire et Artistique de France/H.A.L.A.F. an d'Insignie vun engem Officier de l'Ordre International vun der H.A.L.A.F., d'Insignie vun engem Grand Officier du Mérite Hispanique an d'Sëlwermedail vum Mérite européen, fir der nëmmen e puer zu nennen. Hien ass als Member vun der Légion Violette, och als Member vun der Association des membres de l'ordre des palmes académiques, kuerz A.M.O.P.A., ugeholl ginn. Hien ass och Member vun der Association des médaillés de la Fondation du Mérite Européen.
Ausstellungen
De Joli huet eng Hellewull vu perséinlechen a Gruppenaussstellungen organiséiert a sech och dru bedeelegt. 1990 huet hien als eenzege Lëtzebuerger um Salon d'automne am Grand Palais des Champs Elysées zu Paräis deelgeholl. Hien huet och bei der Triennale Latine France-Espagne-Portugal 1993 um Puy a Frankräich deen éischte Präis kritt grad sou wéi zu Marseille, zu Aix-en-Provence, zu Arles an zu Châteauneuf-du-Pape bei den internationale Salone vun der Associatioun ARTS-INTER c/o "Seigneurs de l'Art", déi grouss Coupe vum Valéry Giscard d'Estaing, d'Sëlwermedail vu Vittel, d'Bronzemedail vun Nanzeg an d'Bronzemedail vu Metz c/o Promotions des Arts de France an de Prix du Conseil Général vu VIANO DO CASTELO/PORTUGAL c/o Académie Littéraire et Artistique de HAUTE-LOIRE. Op Grond vu sengem Palmarès a senge sëllegen Auszeechnunge gouf de Josy europäëschen Delegéierte vun der Académie Internationale de Lutèce zu Paräis a fondé de pouvoir vun der Société d'Encouragement-L'Élite de France och mat Sëtz zu Paräis. An der Belsch ass et an der Académie Wallonne des Arts an an der Académie Européenne des Arts wou hie sech dacks behaapt huet. Zu Lëtzebuerg si seng verschidde Participatiounen am CAL (Cercle artistique de Luxembourg) net ze vergiessen. Dës Indikatioune betreffen nëmmen eng kleng Auswiel. 1994 huet déi lëtzebuergesch Post eng Tëleekaart vum Joli sengem Tableau Module variation a erausginn (d'Bild selwer hänkt am Postmusée. Hien huet 2011 an 2012 zesumme mam Office des Timbres vun der Lëtzebuerger Post jeeweils e personaliséierten Timber an eng Postkaart vu sengen Tableaue Luxembourg:Entité européenne an Hommage à l'Euro genannt realiséiert,. Hies ass och als technesche Beroder, als Jurysmember an/oder als Éiereninvité an d'Ausland geruff ginn.
980 v. Chr.
11. Joerhonnert v. Chr. | 10. Joerhonnert v. Chr. | 9. Joerhonnert v. Chr.
Dës Säit befaasst sech mam Joer 980 v. Chr.
Translatioun (Mathematik)
Eng Translatioun ass eng geometresch Transformatioun vum Raum oder Plang, déi weist, datt eppes verréckelt gëtt. Si gëtt charakteriséiert duerch e Vektor deen ugëtt wouhin a wéi wäit d'Geréckels geet.
Analytesch Duerstellung (an 2 Dimensiounen)
Remark
Bengt Edlén
De Bengt Edlén, gebuer den 2. November 1906, a gestuerwen den 10. Februar 1993, war e schweedeschen Astrophysiker.
Den Edlén war vun 1944 bis 1973 Professer op der Universitéit Lund.
Säin Haaptfuerschungsgebitt war d'spektroskopesch Analys vun der Sonnekorona. Spektrallinnen, déi bis dato engem net identifizéiertem Element - Coronium genannt - zougeuerdnet goufen, konnt hien 1940 als Linne vu multipel ioniséiertem Eisen erklären. Dës Deitung gouf net direkt akzeptéiert, well dëst eng Temperatur vu Millioune Grad an der Korona erfuedere géif.
Hie gouf am Joer 1945 mat der Goldmedail vun der Royal Astronomical Society an 1968 mat der Henry Draper Medal ausgezeechent.
Canton d'Écos
De Canton d'Écos ass eng fréier franséisch administrativ Andeelung am Arrondissement Les Andelys, am Departement Eure an der Regioun Normandie.
Algorab (Stär)
Den Algorab ass de Stär δ Corvi (Delta Corvi). Den Algorab huet eng visuell Magnitude vu +3,1 mag a gehéiert zu der Spektralklass A0. Seng Distanz zu eiser Äerd ass ronn 87 Liichtjoer (Hipparcos-Datebank).
Koordinaten (Equinoxe 2000)
Troussey
Troussey ass eng franséisch Gemeng am Departement Meuse an der Regioun Grand Est.
Troussey ass en typescht Stroossenduerf, um lénksen Uwänner vun der Meuse. Am Westen, Norden an Osten ass et duerch de Marne-Rhäin Kanal begrenzt, an deen de Meusekanal do op senger Nord-Westspëtz leeft.
Derby (England)
Derby ass eng Stad an eng Unitary authority am Derbyshire am Zentrum vun England. Si läit um River Derwent am Süde vum Derbyshire. Derby krut 1977 Stad-Status. 2011 hunn do ëm déi 248.700 Leit gelieft.
D'Stad ass vun de Réimer, de Sachsen an de Wikinger bewunnt ginn. Ursprégnlech war se eng Handelsstad, déi an wärend der Industrialiséierung vun England séier gewuess ass. Si gëllt als eng vun de Gebuertsplaze vun der industrieller Revolutioun. Am 19. Joerhonnert huet sech d'Uertschaft dunn zu engem Zentrum vun der brittescher Eisebunnsindustrie entwéckelt. Och haut nach ass Derby bekannt fir seng Produktioun am Transportberäich an zu de gréisste Patronen ziele Rolls-Royce an Toyota.
Angelo Secchi
Den Angelo Secchi, gebuer den 29. Juni 1818 zu Reggio Emilia, Italien; gestuerwen de 26. Februar 1878 zu Roum war en italieeneschen Astronom a Jesuittepater.
De Secchi ass schonn am Alter vu 15 Joer dem Jesuittenuerde bäigetratt a gouf mat 17 Student um Collegio Romano. Do krut hien nieft der Uerdensausbildung d'Méiglechkeet fir Astronomie ze studéieren.
Zu der Zäit vun der revolutionärer Réimescher Republik Roum hunn d'Jesuitten d'Stad misse verloossen an de Secchi goung mat e puer Jesuitten an den Exil. An där Zäit schafft hien an den Observatoirë vu Stonyhurst an England souwéi am Georgetown College zu Washington D.C., an den USA Wéi hien zeréck op Roum koum, huet hien 1850 d'Leedung vum Observatoire Collegio Romano iwwerholl.
De Secchi zerleet d'Liicht vun de Stären an der Sonn mat Hëllef vu Prismen. Duerch d'Verdeelung vun de Faarfmusteren an donkel Absorptiounslinne bestëmmt hien déi cheemesch Zesummesetzung vu Sonnen- a Stärenatmosphären. Hien ënnerscheet véier ënnerschiddlech Spektralklassen.
Dem Secchi seng Aarbechten op deem Gebitt ware bunnbriechend an hie gëllt als Pionéier vun der Spektralanalys.
De Secchi beschäftegt sech doriwwer eraus mat dem Afloss vun der Sonn op d'Äerdatmosphär an där hir elektresch Erscheinunge souwéi mat der Meteorologie.
De Secchi ënnersicht och d'Liichtduerchléissegkeet um Mëttelmier, wouzou hien extra e speziellt Miessverfahren entwéckelt hat. Déi vun him erfonnte sougenannt Secchischeif gëtt och haut nach an der praktescher Limnologie gebraucht.
Him zu Éiere gouf en 22 km grousse Krater souwéi eng 50 km laang Gebiergsgrupp, d'Montes Secchi, um Äerdmound genannt. Hien ass och den Entdecker vun deem no him benannte Koméit C/1853 E1.
Sorcy-Saint-Martin
Sorcy-Saint-Martin ass eng franséisch Gemeng an der Meuse an der Regioun Grand Est.
Canton de Saint-Paul-5
De Canton de Saint-Paul-5 ass eng fréier franséisch administrativ Andeelung am Arrondissement Saint-Paul, an dem Departement La Réunion.
Huangguoshu-Waasserfall
De Huangguoshu-Waasserfall ass mat enger Héicht vu 74 Meter an enger Breet vun 81 Meter dee gréisste chineesesche Waasserfall. En ass an der chineesescher Provënz Guizhou ze fannen, 45 Kilometer südwestlech vun der Stad Anshun.
Hanner dem Waasserrido ass eng Hiel, déi e beléift Ausfluchzil ass.
De Huangguoshu-Waasserfall ass ee vun enger ganzer Rei vu Waasserfäll vum Floss Baishui, deen en Niewefloss vum Wujiang ass.
CR103A
Den CR103A ass e Chemin repris am Kanton Capellen.
En huet säin Ufank zu Ollem um CR103. Vun do aus féiert en an Direktioun Norden op Nouspelt, wou en Uschloss un den CR104 an den CR104A huet.
Zoustänneg fir den Ënnerhalt ass de Regionalservice vun der Cap vun der Bauverwaltung.
Canton de Saint-Omer-Nord
De Canton de Saint-Omer-Nord ass eng fréier franséisch administrativ Andeelung am Arrondissement Saint-Omer, am Departement Pas-de-Calais an der Regioun Hauts-de-France.
Minkar (Stär)
Minkar ass den Numm vum Stär ε Corvi (Epsilon Corvi). De Minkar huet eng visuell Magnitude vu +3,2 mag a gehéiert zu der Spektralklass K3. Seng Distanz zu eiser Äerd ass ronn 303 Liichtjoer (Hipparcos-Datebank).
Koordinaten (Equinoxe 2000)
Johann Friedrich Wurm
Den Johann Friedrich Wurm, gebuer den 19. Januar 1760 zu Nürtingen a gestuerwen den 23. Abrëll 1833 zu Stuttgart war en däitsche Schoulneeschter an Astronom.
Säi Liewen
De Wurm war de Jong vum Gottlieb Friedrich Wurm (gestuerwen de 7. August 1803) a vum ''Beate Christina geb. Wolf'' (gestuerwen, de 15. Abrëll 1760). Säi Papp war Precepter an der Latäinschoul vun Nürtingen. No dem Doud vu senger éischter Fra huet säi Papp sech de 4. November 1760 mat der Johanna Katharina Ziegler bestuet. Mat hir hat hie 6 Kanner.
De Johann Friedrich gouf vu sengem Papp an den ale Sproochen ënnerriicht a sou konnt hien 1774 an de Seminar zu Denkendorf an 1776 an de Seminar zu Maulbronn goen. 1778 immatrikuléiert hien op der Universitéit Tübingen (Matrikel-Nr.: 37 734) Theologie. 1783 nom Enn vu sengem Studium schafft hien als Vikar bei sengem Papp zu Oberensingen. Vun 1788 bis 1797 war hie Prezepter zu Nürtlingen, du Paschtouer zu Grübingen a vun 1800 un, gouf hie Professer fir Griichesch a Latäin, souwéi vun der Mathematik am Gymnasium vu Blaubeuren, a vun 1807 un zu Stuttgart. Wéinst enger Aekrankheet goung hien 1824 an d'Pensioun.
Seng Jongen hunn och d'theologesch Ausbildung matgemaach. De Julius Friedrich Wurm (1791-1839) war am Ufank Professer am Seminar zu Blaubeuren, a vun 1839 Stadpaschtouer zu Waldenbuch. De Christian Friedrich Wurm (1803-1859) hat och Theologie studéiert, ier hie seng Beruffung als Gymnasialschoulmeeschter an historesch-politesche Journalist entdeckt huet. Seng zweet Heemecht huet hien zu Hamburg fonnt. 1848 koum hien an d'Frankfurter Virparlament. 1849 gouf hie Member vun der Frankfurter Nationalversammlung.
Astronomie
De Johann Friedrich Wurm huet vill Publikatiounen an der vum Franz Xaver von Zach gegrënnter Fachzäitschrëft gemaach. Weider publizéiert hien "Geschicht vum neie Planéit Uranus" (Gotha 1791) a schreift „Praktesch Opklärung zu der Parallaxeberechnung“ (Tübingen 1804). Hie gouf och Partizipant vum éischten europäeschen Astronomekongress am Joer 1798 zu Gotha. Hie war och ee vun den éischten Astronomen, déi sech mat verännerleche Stäre beschäftegt hunn. Hien huet d'Period vum Algol mat 2 Deeg 20 Stonnen 48 Minutten an 58 Sekonne bestëmmt.
Seng sproochlech Ausbildung huet him den Artikel "Beiträge zur Astronomie der Araber" erméiglecht (1811).
Canton des Trois-Bassins
De Canton des Trois-Bassins ass eng fréier franséisch administrativ Andeelung am Arrondissement Saint-Paul, an dem Departement La Réunion.
1808
Europa
Département de Forêts
Jacques Berndorf
De Jacques Berndorf, gebuer den 22. Oktober 1936 zu Duisburg als Michael Preute, ass een däitsche Journalist a Schrëftsteller.
De Jacques Berndorf lieft zu Dreis-Brück an der Äifel.
1996 huet hie fir säi Gesamtwierk den Eifel-Literaturpreis kritt.
Hien ass Member vun Das Syndikat, enger Grupp vu Kriminalauteuren. Dës Grupp huet him de 17. Mee 2003 op der Criminale zu Westerburg (Westerwald) de Friedrich-Glauser-Preis iwwerreecht.
Mechelen
Mechelen (Malines op Franséisch) ass eng belsch Stad an der Provënz Antwerpen, a Flandern. Et huet 80.176 Awunner (2008). Mechelen läit op der Dijle an um Kanal Louvain-Dijle. Zu der Gemeng gehéieren och d'Uertschaften Nekkerspoel, Battel, Walem, Heffen, Hombeek, Leest, a Muizen. Zanter 1559 ass et de Sëtz vum Äerzbistum vun der Belsch (haut: Äerzbistum Mechelen-Bréissel).
Geschicht
Der Traditioun no gouf Mechelen am 8. Joerhonnert vum hellege Rombout, engem iresche Missionnaire christianiséiert. D'Herrschaft vu Mechelen huet fir d'éischt de Prënzebëscheef vu Léck, duerno de Grofe vu Flandern an den Herzoge vun der Bourgogne (14. - 15. Joerhonnert) ënnerstanen. Säin Héichpunkt hat Mechelen ënner der Herrschaft vun der Margarethe vun Éisträich, an duerno dem Charel V., wou et d'Haaptstad vun den Habsburger Nidderlanden (méi oder manner den haitege Benelux) war. Am 16. Joerhonnert gouf Bréissel ëmmer méi wichteg, op Käschte vu Mechelen. Bis Enn vum 18. Joerhonnert war zu Mechelen dat Iewescht Geriicht vun den Nidderlanden, de Grousse Conseil vu Mechelen.
Äerzbistum Mechelen
Mechelen ass, aus historesche Grënn, den offizielle Sëtz vum Äerzbëschof, deen iwwer den Ensembel vun de belsche Bëscheef waacht.
Universitéit
1834 huet dat belscht Episkopat zu Mechelen eng kathoulesch Universitéit gegrënnt.
Zweete Weltkrich
D'Kasär "Dossin de Saint Georges" bei Mechelen ass am Zweete Weltkrich zum "SS-Sammellager Mecheln" ëmfunktionéiert ginn, vu wou aus 25.257 belsch Judden an 28 Convoien op Auschwitz deportéiert goufen. Zwee Drëttel vun hinne goufen direkt vergaast, wéi s'ukoumen, just 1.207 hunn d'Lager iwwerlieft. Haut ass an engem Deel vum Gebai de Museum van Deportatie en Verzet, de Musée fir Deportatioun a Resistenz.
Lëscht vun de lëtzebuergesche Premierministeren
Dës Lëscht vun de lëtzebuergesche Premierministeren ass en Deel vun de Referenztabellen.
Canton de Fleury-sur-Andelle
De Canton de Fleury-sur-Andelle ass eng fréier franséisch administrativ Andeelung am Arrondissement Les Andelys, am Departement Eure an der Regioun Normandie.
Greater Manchester
Greater Manchester ass eng Grofschaft am Norde vun England. Si fält an d'Kategorie vun de metropolitan counties. D'Grofschaft ëmfaasst d'Stad Manchester an d'Emgéigend mat den Uertschafte Stockport, Tameside, Oldham, Rochdale, Bury, Bolton, Wigan, Salford an Trafford.
Arrondissement Saintes
Den Arrondissement Saintes ass eng franséisch administrativ Andeelung am Departement Charente-Maritime an der Regioun Nei-Aquitaine.
Corvus (Stärebild)
De Kueb (latäin Corvus) ass e Stärebild südlech vum Himmelsequator.
Arrondissement Saintes
Den Haaptuert ass Saintes.
Den Arrondissement setzt sech aus 9 Kantonen zesummen:
Corvus (Stärebild)
Beschreiwung
De Corvus ass e klengt Stärebild nërdlech vum Stärebild Hydra. Déi véier hellste Stäre mat enger visueller Magnitude ëm 3 m maachen e Véiereck.
Déi bescht Observatiounszäit sinn d'Méint Mäerz bis Mee.
Geschicht
De Corvus gehéiert zu den 48 Stärebiller aus der anticker Astronomie, déi schonn dem Ptolemäus bekannt waren.
Rikscha
Eng Rikscha ass eng Kar op zwee héije Rieder, mat där a munnechen asiatesche Länner, a besonnesch a China an a Japan Persounen transportéiert ginn. Fréier ass se vun engem Mann gezu ginn, mä hautdesdaags hu vill Rikschaen en integréierte Vëlo oder eng Motocyclette.
Corvus (Stärebild)
Meteorstréim
De Meteorstroum vun de Corviden kann ëm de 27. an 28. Juni observéiert ginn.
Stären
Den γ Corvi ass mat enger visueller Magnitude vun 2,6m den hellste Stär am „Kueb“. Hien ass 190 Liichtjoer vun eis ewech an e liicht blo-wäiss. De Stär gehéiert zu der Spektralklass B8.
Den Numm Gienah ass arabesch a bedeit „Flillek“.
96 Liichtjoer wäit ewech läit de β Corvi (Kraz). Et ass e giele Stär a gehéiert zu der Spektralklass G5.
Och d'Nimm vun de Stäre Minkar (ε Corvi) an Alchiba (α Corvi) sinn arabesch a bedeite Schniewel an Zelt.
Duebelstären
Den δ Corvi (Algorag kënnt vum arabeschen al-ġurāb, „de Kueb“). Et ass en Duebelstäresystem op enger Distanz vu ronn 120 Liichtjoer.
Verännerlech Stären
Den R Corvi ass e laangperiodesche verännerleche Stär vum Typ Mira. Iwwer en Zäitraum vun 317 Deeg verännert hie seng Hellegkeet vu 6,7 bis 14,4m.
Messier- an NGC-Objeten
Am Corvus ass d'Galaxiëkoppel NGC 4038 an den NGC 4039. Déi zwou Galaxië goufen duerch déi géigesäiteg Gravitatiounswierkung staark verformt, woubäi op laangbeliichte Fotoen, zwéin dënn Fiedem siichtbar ginn, déi un Antennen erënneren.
De Planetareschen Niwwel NGC 4361 läit op enger Distanz vu 4.300 Liichtjoer. An hirem Zentrum ass en 12,8m hellen Zentralstär, e Wäissen Zwerg, ze gesinn.
Merseyside
Merseyside ass eng Grofschaft am Nordweste vun England déi an d'Kategorie vun de metropolitan counties fält. Si läit op béide Säite vum Floss Mersey an déi wichtegst Uertschafte si Liverpool a Wirral.
Canton de Lumbres
De Canton de Lumbres ass eng franséisch administrativ Andeelung am Arrondissement Saint-Omer, am Departement Pas-de-Calais an der Regioun Hauts-de-France.
Vasco da Gama
De Vasco da Gama, gebuer géint 1469 zu Sines/Setúbal a gestuerwen de 24. Dezember 1524 zu Cochin (Indien), war e portugisesche Séifuerer. Hien huet de Wee um Mier ronderëm d'Kap vun der Gudder Hoffnung bis an Indien entdeckt, a war ë. a. den 2. Vizekinnek vu Portugisesch-Indien.
Pretz-en-Argonne
Pretz-en-Argonne ass eng franséisch Gemeng an der Meuse an der Regioun Grand Est.
Nuaillé
Nuaillé ass eng franséisch Gemeng am Departement Maine-et-Loire an der Regioun Pays de la Loire.
Ksora (Stär)
Koordinaten (Equinoxe 2000)
Christophorus Clavius
De Christophorus Clavius gebuer 1537/1538 zu Bamberg; gestuerwen am Joer 1612 zu Roum war en däitsche Mathematiker a Jesuittepater vum 16. Joerhonnert. Vu sengen Zäitgenossen ass hie „Kinnek vun de Mathematiker“ genannt ginn. Berüümt gouf hien duerch déi vun him ausgeschaffte Kalennerreform als Member vum Vatikanobservatoire - deem nom Poopst Gregor XIII. genannte Gregorianesche Kalenner.
Säi Liewen
De Clavius ass 1555 an de Jesuittenuerden agetrueden a krut do eng Ausbildung. Um Collegio Romano zu Roum studéiert hien Theologie a léiert duerno fir de Rescht vu sengem Liewe Mathematik. De Clavius verfaasst verschidde Mathematiksbicher an dréit sou zu der Verbreedung vun der Mathematik bäi.
No him ass d'Clavius-Gymnasium zu Bamberg an de Moundkrater Clavius genannt.
Canton de Gaillon
De Canton de Gaillon ass eng franséisch administrativ Andeelung am Arrondissement Les Andelys, am Departement Eure an der Regioun Normandie.
Les Trois-Domaines
Les Trois-Domaines ass eng franséisch Gemeng an der Meuse an der Regioun Grand Est.
Geschichtleches
D'Gemeng Trois-Domaines ass 1973 entstanen aus der Fusioun vun de fréiere Gemengen Issoncourt, Mondrecourt a Rignaucourt.
Zanter dem 10. Juni 2007 huet um Territoire vun der Gemeng d'Gare de Meuse TGV hir Diere fir de Persounevekéier vun der Linn TGV-Est opgemaach.
Jos Massard
De Joseph Albert Massard, genannt Jos Massard a gebuer den 3. Dezember 1944 zu Téiteng, ass e lëtzebuergesche Biolog, Wëssenschaftshistoriker a Lokalpolitiker (DP). ,
Als Biolog
De Jos Massard krut 1964 säi Premièresdiplom am Lycée de garçons zu Esch-Uelzecht an huet duerno bis 1968 Universitéitsstudien an der Biologie an der Chimie op de Cours supérieurs zu Lëtzebuerg an op der Universitéit zu Stroossbuerg gemaach. 1968 krut hien du säin Doktorat an den Naturwëssenschaften an ass 1971 zum Professeur de l'enseignement secondaire et supérieur nominéiert ginn.
Vun 1968 bis 2006 war hie Professer an den Naturwëssenschaften, haaptsächlech der Biologie, am Iechternacher Kolléisch (Lycée classique d'Echternach). Donieft war hien tëscht 1994 an 2002 mat der Leedung vum Séminaire d'histoire des sciences et de la médecine vum Centre universitaire chargéiert, an tëscht 1995 an 2002 Chargé de cours um Centre universitaire fir Geschicht vun den Naturwëssenschaften an der Medezin.
Hien ass den Auteur vun enger ganzer Rei vu wëssenschaftlechen an och populärwëssenschaftleche Publikatiounen an de Beräicher vun der Zoologie, der Ekologie, der lëtzebuergescher Fauna a Flora, der Geschicht vun den Naturwëssenschaften an der Medezin zu Lëtzebuerg.
De Jos Massard ass wëssenschaftleche Mataarbechter vum Naturmusée, Membre effectif vum Institut grand-ducal, section des sciences, Membre correspondant vun der Section historique, a Grënnungsmember vun der Fondation faune-flore - Institut de recherche sur le patrimoine naturel et la diversité biologique. Hien ass Member vun der Société des naturalistes luxembourgeois zanter 1969.
Homothetie
Analytesch Duerstellung (an 2 Dimensiounen)
Remarken:
Jos Massard
Als Biolog
Hien ass de Mann vum Gaby Geimer an de Papp vun zwee Kanner. Hien a seng Fra si Spezialiste vun de Séisswaassermoosdéierchen (Bryozoairen); no hinnen ass d'Bryozoairenaart Plumatella geimermassardi genannt ginn. Vun 2002 bis 2010 war de Jos Massard (zesumme mam Gaby Geimer) group coordinator fir d'Bryozoairen an der Fauna Europaea.
Als Politiker
Tëscht 1976 an 2005 war de Jos Massard Member vum Iechternacher Gemengerot, dovun tëscht 1976 an 1981 als éischte Schäffe vun der Stad Iechternach. De 27. Februar 1998 ass hien als Buergermeeschter vun der Stad Iechternach nominéiert ginn an de 6. Mäerz 1998 vereedegt ginn. Hie war 22 Méint op deem Posten. Zënter 2010 ass hien Éierebuergermeeschter vun der Stad Iechternach.
Weider Publikatiounen (Auswiel)
Komplett Bibliographie.
Online-Publikatiounen.
Halton (borough)
Halton ass eng Stad am Nordweste vun England an eng onofhängeg Grofschaft ("Unitary authority").
Bagdad
Bagdad ass d'Haaptstad vum Irak.
Mat ronn siwe Milliounen Awunner ass Bagdad och déi gréisst Stad am Irak an no Kairo déi zweetgréisst am Noen Osten.
Vill Historiker mengen datt Bagdad déi éischt Stad war déi 1 Millioun Awunner hat.
Radioteleskop Effelsberg
De Radioteleskop Effelsberg steet an den Ahrbierger an Nordrhein-Westfalen (Däitschland).
Geographie
De Radioteleskop ass am Krees Euskirchen, am Dall vun der Effelsberger Baach, ronn 1 km nordëstlech vun Effelsberg. Do steet en op 315 m Héicht westlech vum Hühnerberg. D'Fëllementer, mat dem Bëtongswierk dat den Teleskop dréit,sinn déif am Fiels verankert. Den Teleskop dréint am horizontale Plang op enger Schinn déi en Duerchmiesser vu 64 Meter huet, an op 319 Meter läit. D'Konstruktion, déi de Reflekter dréit, ass 50 Meter héich.
Iwwer en 13 km laange Spadséierwee de Radioteleskopwanderweg kënnt ee vum Zentrum vu Bad-Münstereifel, mat Depart bei der Jesuittekierch, zu Fouss op d'Parkplaz beim Teleskop. Vun do un ass en 800 Meter laange Léierpad ugeluecht, de Planetenwanderweg, mat Informatiounsschëlter iwwer d'Planéiten an iwwer eis Sonn. D'Enn vum Wee ass beim Modell vun eiser Sonn beim Informatiounshaische vum Radioteleskop.
Den Teleskop
Den 100-Meter-Radioteleskop gehéiert zum Max-Planck-Institut fir Radioastronomie vu Bonn. E gouf tëscht 1968 an '71 gebaut an den 1. August 1972 a Betrib geholl. Knapps 30 Joer laang war et dee gréisste Radioteleskop vun der Welt, dee sech horizontal, an 12 Minutten ëm 360 Grad, a vertikal a 6 Minutten ëm 90 Grad beweege kann, bis am Joer 2000 de Green-Bank-Teleskop mat enger Reflekterfläch vu 7.854 m² zu Green Bank, West Virginia (USA) a Betrib geholl gouf.
Reichenbach-Waasserfäll
D'Reichenbach-Waasserfäll (Reichenbachfall) sinn eng 300 Meter héich Kaskad vu siwen Eenzelwaasserfäll bei der Schwäizer Uertschaft Meiringen am Kanton Bern, vun deenen deen ieweschten mat enger Fallhéicht vun 120 Meter an enger Breet vu 40 Meter dee gréissten ass. Am Summer stierzen 3 bis 5 Meter Kibb Waasser an der Sekonn erof, no staarkem Reen bis zu 30 Meter Kibb.
Eng Standseelbunn, d'Reichenbach-Waasserfallbunn erlaabt et, sech dee ganze Waasserfall unzekucken. Vun der Biergstatioun féiert e Spadséierwee erop mat villen Aussiichtspunkten.
International bekannt goufen d'Reichenbach-Waasserfäll duerch den Arthur Conan Doyle. Déi vun him erfonnte Romanfigur Sherlock Holmes ass an der Geschicht The Adventure of the Final Problem am Mee 1891 zesumme mat sengem Feind, dem Professer Moriarty de Waasserfall erofgefall. An der Touristenzäit fiert ee vum Bunnpersonal als Sherlock Homes verkleet mat, fir un dee Fall z'errënneren.
Backyard
Backyard ass eng lëtzebuergesch Rockband, déi zanter 1992 existéiert an 2008 nei gegrënnt gouf.
Abbé Pierre
Den Henri Antoine Grouès (besser bekannt als Abbé Pierre), gebuer de 5. August 1912 zu Lyon, a gestuerwen den 22. Januar 2007 zu Paräis, war e franséische Paschtouer deen d'Organisatioun fir gutt Wierker Emmaus gegrënnt huet. Säi Pseudonym Abbé Pierre huet seng Originnen am Zweete Weltkrich, well hien an där Zäit der franséischer Resistenz gehollef huet.
Backyard
Vun 1992 bis 1996
Backyard gouf am Februar 1992 als Schülerband am Lycée Michel Rodange vum Steve "NG" Colin (Gesang), Philippe Kohn (Gittar), Jos Kirps (Gittar), Olivier Ludig (Bass) a Laurent Dura (Batterie) gegrënnt. 1993 koum et zu Neibesetzungen op der Batterie (Mike Richartz) an um Bass (Aly Chrisnach), zugläich huet de Jos Kirps d'Grupp verlooss. Zousätzlech sinn och nach den Xavier Hornick (Gei) an de Marc Halford (Keyboards) zu der Band gestouss. An dëser Besetzung ass och d'CD "The importance of the meaningless" mat 12 Lidder drop opgeholl ginn.
Zanter 2008
Am Abrëll 2008 hunn de Mike Richartz an de Steve Colin decidéiert, fir ënner dem Numm vun hirer aler Band Backyard erëm zesumme Musek ze maachen. Och wann et sech hei ëm deen Numm vun der Band aus den '90er Joren handelt, muss ee Backyard vun 2008 eigentlech als eng nei Band ugesinn; och a grad, wéinst deenen neie Memberen, déi de Stil a Richtung Alternative Rock gedréckt hunn. De Steve Colin huet aus senger Zäit bei Inbetween de Gittarist Michel Blanc matbruecht, an an dëser Besetzung sinn dann och déi éischt Prouwe mat Songwriting ugelaf. Am Juli 2008 ass den Eric Schmit op de Keyboards bei d'Band gestouss. Am Februar 2009 as de Charel Baumann als Bassist bei Backyard komm.
Am Juni 2011 ass d'Single-CD Back in My Life als Internetdownload op de Maart komm. Zanter dem 30. September 2011 ass 'Back in My Life' och als CD um Maart. D'Lidder 'Back in My Life' an Caught in Poverty hunn et allenzwee bis an d'Top 5 vun den RTL-iTunes Download Charts gepackt. Eleng Back in My Life ass tëscht Juni a September 2011 1400 Mol erofgeluede ginn.
Am November 2011 hu Backyard hir nächst Single an den HOLTZ-Studios zu Tënten opgeholl. Fir dës Opnamen huet de Charel Baumann säin Depart aus der Band annoncéiert. Hie gouf duerch de Marc 'Mulles' Muller ersat. Och de Sänger Steve Colin huet 2012 d'Band verlooss a gouf duerch de Larry Bonifas ersat. Zanter September 2012 ass hir EP mam Numm Blue Coloured Night als Download disponibel an ass am Januar 2013 och als CD erauskomm. D'Titellidd ass am Fréijoer 2013 op d'Nummer 1 vun de Lëtzebuerger I-Tunes Downloadcharts komm.
Zanter Januar 2016 gëtt mat enger weiderer neier Besetzung am Gesank - de Felix Götz ersetzt de Larry Bonifas - an um Bass, un deem lo de Sylvain Schrantz steet, un neiem Material geschafft.
Canton de Fauquembergues
De Canton de Fauquembergues ass eng fréier franséisch administrativ Andeelung am Arrondissement Saint-Omer, am Departement Pas-de-Calais an der Regioun Hauts-de-France.
Maulkuerf
Ee Maulkuerf gëtt benotzt, fir d'Aktiounsfräiheet vun engem Hond mat senger Schnëss anzeschränken. Dëst soll d'Gefor méi kleng maachen, datt en Hond Leit oder Déieren ufält (kuckt och Maulkuerfflicht). Hënn kréien e Maulkuerf ugedoen, wa Gefor besteet datt d'Déier duerch de Stress vun ongewinnte Situatiounen aggressiv gëtt, oder bei de Rassen, fir déi d'Gesetz e Maukuerf virschreift.
Am iwwerdroene Sënn gëtt dee Begrëff och pejorativ fir Moossname benotzt, déi no der Meenung vun de Betraffenen hir Aktiouns- oder meeschtens hir Meenungsfräiheet géifen aschränken. Sou gouf 1937 zu Lëtzebuerg e Gesetz, dat virun allem d'kommunistesch Partei verbidde sollt (an dat an engem Referendum ofgeleent gouf), vu senge Géigner "Maulkuerfgesetz" genannt.